ม่วนหลาย คลิปตร.เป่าแคน ชาวบ้านร้องหมอลำ คึกคักกลางโรงพัก
โลกโซเชียลแห่แชร์คลิปวิดีโอสีสันความน่ารักๆ ของตำรวจคืนความสุขให้กับชาวบ้าน โดยการออกมาโชว์ลีลาการเป่าแคน โดยมีชาวบ้านมาร่วมวงร้องหมอลำกันอย่างสนุกสนาน กลางโรงพัก,คลิปนี้ถูกเผยแพร่โดยผู้ใช้เฟซบุ๊กชื่อว่า Raweepan Puyati ระบุข้อความว่า ,หมอลำมาติดต่อราชการ พบ พันตำรวจโทสมมาตย์ มั่งไธสง รองผู้กำกับสอบสวน สถานีตำรวจภูธรพล จังหวัดขอนแก่น หมอแคนเก่า เลยคืนความสุขให้ประชาชนซะเลยครับ,ทีมข่าวสายตรวจโซเชียล ไทยรัฐออนไลน์ได้ ได้สอบถามไปยังตำรวจที่ยืนเป่าแคนในคลิปคือ พันตำรวจโทสมมาตย์ มั่งไธสง รองผู้กำกับสอบสวน สถานีตำรวจภูธรพล จังหวัดขอนแก่น เปิดเผยว่า เมื่อวันที่ 2 พ.ค.ที่ผ่านมา มีชาวบ้านเข้ามาติดต่อเรื่องอุบัติเหตุที่โรงพัก หลังจากที่ได้พูดคุยกันสักพัก ก็ทราบว่าชายคนนี้เป็นหมอลำ ซึ่งตนก็เคยเป่าแคนมาก่อน ก็เลยตกลงกันว่ามาลองเป่าแคน ร้องหมอลำ สร้างรอยยิ้มให้กับชาวบ้านที่เจอเรื่องเครียดๆ ในโรงพักกันสักหน่อย หลังจากที่เสียงแคนดังขึ้น คุณยายที่นั่งรอติดต่อเรื่องคดี ก็ลุกขึ้นมาร่วมวงด้วยอย่างสนุกสนาน ก็เรียกว่าสร้างความบันเทิง สร้างความสุขให้กับชาวบ้านอีกวิธีหนึ่งจากตำรวจ
คลิปวิดีโอสีสันความน่ารักของตำรวจเป่าแคน โดยมีชาวบ้านมาร่วมวงร้องหมอลำกลางโรงพัก
เป่าแคน,แคน,หมอลำ,หมอแคน,ตำรวจ,ตำรวจเป่าแคน,ชาวบ้าน,ฟ้อนรำ,วงหมอลำ,ขอนแก่น,สภ.พล,ข่าว,ข่าวด่วน,ข่าวไทยรัฐ,ไทยรัฐ,ไทยรัฐออนไลน์,Thairath